text: Hells Angels festede uden problemer
  30 august 2014 kl. 05.36
  Den store Hells Angels fest i Esbjerg fredag aften, forløb helt uden problemer, fortæller Syd- og Sønderjyllands Politi til TV SYD.
  Festen i klublokalerne på Ingemanns Allé i Esbjerg gav ikke anledning til anden aktivitet for politiet end at holde øje.
  -Jeg tror, de havde en god fest. Vi mærkede dem ikke, fortæller vagthavende ved Syd- og Sønderjyllands Politi til TV SYD.
  Politiet var ellers massivt til stede ved festen og foretog visitationer af de ankomne gæster. Men ingen havde altså noget at skjule.
  